Publication: Magyar Közlöny
Issue: MK-1999-105 (Year: 1999, Number: 105)
Era: 1990-2004
Section: kell eldöntenie [32/1991. (VI. 6.) AB határozat, ABH 1991,
Paragraph Index: 717

kell eldöntenie [32/1991. (VI. 6.) AB határozat, ABH 1991, 146, 154.]. A Korm.r. és a Vhr. fent idézett rendelkezései alapján megállapítható, hogy a házingatlan értékesítésre kijelölésével az értékesítésre kijelölt szerv számára kötelezettség keletkezett arra, hogy a jogszabályban meghatározott árfeltételeknek megfelelő szerződési ajánlatot tegyen a házingatlanban lévő helyiségek magánszemély bérlőjének és az ajánlat elfogadása esetén a helyiség tekintetében adásvételi szerződést kössön vele. Az Alkotmánybíróságnak ebben az eljárásban indítvány hiányában nincs hatásköre arra, hogy a a Korm.r.-nek és a Vhr.-nek a „vásárlási jog”-ra vonatkozó szabályai alkotmányosságát megítélje. Nem rendelkezik az Alkotmánybíróság felhatalmazással arra sem, hogy Korm.r. és a Vhr. szabályait értelmezve a jogalkalmazó helyett eldöntse azt, hogy azok alapján keletkezett-e alanyi jogi igénye a nem lakás céljára szolgáló helyiségek bérlőinek arra, hogy az általuk bérelt helyiséget megvásárolják. Az Alkotmánybíróságnak az indítványok alapján abban a kérdésben kell állást foglalnia, hogy alkotmányellenes-e az Lt. 1. számú mellékletének az a rendelkezése, amely úgy helyezi hatályon kívül a Korm.r. és a Vhr. szabályait, hogy azok rendelkezései 1994. március 31-e után már csak a megkötött szerződésekre alkalmazandók. A Korm.r. és a Vhr. keletkezésekor az érintett ingatlanok állami tulajdonban álltak. A Korm.r. és a Vhr. az ingatlanokat kezelő állami szervek állami tulajdonban álló ingatlanokkal kapcsolatos rendelkezésének módját szabályozták. Az e jogszabályok hatálya alá tartozó ingatlanok többsége az Ötv., illetőleg a Vátv. rendelkezései alapján 1999/105. szám a helyi önkormányzatok tulajdonába került. Mivel az Átmtv. és a Vátv. a Korm.r.-t és a Vhr.-t hatályában fenntartotta, az elidegenítésre kijelölt házingatlanok esetén a bérlőt megillető vásárlási jog egyúttal a helyi önkormányzatok számára az Alkotmány 13. §-ában, valamint 44/A. §

Source: https://magyarkozlony.hu/hivatalos-lapok/a858119c74e26436b783866d0e326d5291c0cdf8/dokumentumok/470d747c801bccf647a4337a1009826f744f4e76/letoltes